మానస రాధాకృష్ణన్

మానస రాధాకృష్ణన్ (జననం 1998 సెప్టెంబరు 29) భారతీయ నటి, ఆమె ప్రధానంగా మలయాళ చిత్రాలలో నటిస్తుంది. 2022లో వచ్చిన మిస్టరీ క్రైమ్ థ్రిల్లర్ చలనచిత్రం హైవే (2022)తో ఆమె తెలుగుతెరకు పరిచయం అయింది. తిరిగి దర్శకుడు రామ్ గోపాల్ వర్మ 2023లో రూపొందించబోతున్న పొలిటికల్ చిత్రం వ్యూహంలో కూడా ఆమె ప్రధానపాత్రలో నటించనుంది. ఈ చిత్రంలో ఆంధ్రప్రదేశ్ రాష్ట్ర ముఖ్యమంత్రి వైఎస్ జగన్ మోహన్ రెడ్డి పాత్రను అజ్మల్ అమీర్ పోషిస్తుండగా, వైఎస్ భారతి పాత్రలో ఆమె చేస్తోంది.

బాల్యం, విద్యాభ్యాసం 
ఆమె కేరళలోని ఎర్నాకులంలో రాధాకృష్ణన్ వి. కె., శ్రీకళ దంపతులకు జన్మించింది. అయితే దుబాయ్‌లో పెరిగింది. ఆమె 10వ తరగతి వరకు దుబాయ్‌లోని ఇండియన్ హై స్కూల్‌(The Indian High School, Dubai)లో చదివింది. అయితే ఆమె ఉన్నత విద్యను తిరిగి కేరళలోని త్రిప్పునితురలోని ది ఛాయిస్ స్కూల్‌లో జరిగింది. ఆమె భారతీయ శాస్త్రీయ నృత్యం, సినిమాటిక్ డ్యాన్స్, గిటార్ నేర్చుకుంది. ప్రస్తుతం ఆమె ముత్తూట్ ఇన్‌స్టిట్యూట్ ఆఫ్ టెక్నాలజీ అండ్ సైన్స్ (MITS)లో కంప్యూటర్ సైన్స్ అండ్ ఇంజినీరింగ్ చదువుతోంది.

కెరీర్ 
2008లో వచ్చిన కన్నునీరినుం మధురం చిత్రంతో బాలనటిగా ఆమె తొలిసారిగా నటించింది. ఆమె కదక్షం, పౌలెట్టంటే వీడు, బాలస, విల్లాలి వీరన్‌లో కూడా బాలనటిగా చేసింది. పృథ్వీరాజ్ సుకుమారన్, ఇంద్రజిత్ సుకుమారన్ ప్రధాన పాత్రల్లో నటించిన తియాన్‌లో ఆమె ఒక ముఖ్యమైన పాత్ర పోషించింది. ఆమె కట్టు, వికడకుమారన్‌లో కథానాయికలుగా నటించింది. పరమగురు సినిమాతో తమిళంలోకి అడుగుపెట్టనుంది.

నటించిన సినిమాలు

మూలాలు 

భారతీయ బాల నటీమణులు
మలయాళ సినిమా నటీమణులు
మలయాళ టెలివిజన్‌ నటీమణులు
తమిళ సినిమా నటీమణులు
మలయాళ సినిమా బాల నటీమణులు
భారతీయ సినిమా నటీమణులు
తెలుగు సినిమా నటీమణులు